Evropsko prvenstvo u nogometu 2016 - grupa C
Evropsko prvenstvo u nogometu – grupa C bila je jedna od šest grupa grupne faze takmičenja na Evropskom prvenstvu 2016. koje se odigralo u Francuskoj. Takmičenje u grupi C se igralo od 12. do 21. juna 2016. godine. U grupi su se nalazile četiri reprezentacije: Njemačka, Ukrajina, Poljska i Sjeverna Irska. Njemačka kao pobjednik grupe, te Poljska kao drugoplasirana ekipa obezbijedili su nastavak učešća u osmini finala Evropskog prvenstva. Sjeverna Irska kao jedna od četiri najbolje trećeplasirane ekipe iz svih grupa također se kvalificirala u osminu finala.